Nő a vérnyomás a cukros italoktól - Egészségügyi anyagok - Hírek - KaposPont
Nő a vérnyomás a cukros italoktól 2010. Június 06. - Vasárnap 10:18 | Címkék: vérnyomás, Liwei Chen, Amerikai Szívgyógyász Társaság, üdítő, cukor, egészségügyi anyagok
Aki sok cukros üdítőt iszik, annak emelkedik a vérnyomása és nagyobb eséllyel lesz cukorbeteg, könnyebben meghízik és válik kórossá a vérzsír szintje.
Gyógyszerek szedése nélkül is csökken a vérnyomása annak, aki mérsékli az agyoncukrozott üdítők rendszeres és bőséges fogyasztását - derült ki az Amerikai Szívgyógyász Társaság folyóiratában közzétett tanulmányból. Az édes üdítőitalok a sok folyadékra vágyó emberek legnagyobb cukorbevitelét jelenthetik. Statisztikai adatok szerint az átlagos amerikai felnőtt naponta legalább 2-3 pohár cukros üdítőitalt iszik, de igen sokan valósággal kólafüggővé válnak és az előbbi mennyiségnek a többszörösét is magukba döntik. Átlagosan napi egy pohárral kevesebb cukros üdítő fogyasztása másfél év alatt mérhetően és statisztikailag jelentős mértékben csökkentette a vérnyomás mindkét értékét.
Liwei Chen és munkatársai embereken vizsgálták a korábbi állatkísérletek adatait, amelyek azt mutatták, hogy a fokozott cukorfogyasztás emeli a vérnyomást, még akkor is, ha az ezzel kapcsolatos súlynövekedés hatását leszámítják.
Azt már korábban igazolták, hogy aki sok cukros üdítőt fogyaszt, az gyakrabban lesz cukorbetegség, meghízik és a vérzsír szintje is kórossá válik. A vérnyomás esetleges változására vonatkozó adatok azonban eddig hiányoztak.
A munkacsoport 810 25-79 éves felnőttel foglalkozott, akiknek kezdődő magas vérnyomását már előzőleg mérésekkel bizonyították. A résztvevők napi kalóriafogyasztását, étkezését és folyadékfelvételét megmérték a vizsgálat kezdetén, a 6. hónap végén és 18 hónap megfigyelési idő után.
A vérnyomásra vonatkozó egyéb kockázati tényezők leszámítását követően azt találták, hogy átlagosan napi egy pohárral kevesebb cukros üdítő fogyasztása másfél év alatt mérhetően és statisztikailag jelentős mértékben csökkentette a vérnyomás mindkét értékét, tehát a szisztolés nyomást, valamint a diasztolés nyomást, a "per" értéket is.
Chen szerint ennek az adatnak a közegészségügyi jelentősége igen nagy, mert az egész népességre számítva már néhány higanymilliméter vérnyomáscsökkenés is számottevően mérsékli a szív- és érbetegségek kockázatát.
Roham indult az éves e-matricákért
Dimitri Vegas és Like Mike, Martin Garrix és Kygo is fellép Zamárdiban
Példaképek a medencében
Időjárás-jelentőt keresünk!
Hatszemközt 2019. december 10. Nézze meg műsorunkat!
Egészséges Kaposvár 2019. december 9. Nézze meg műsorunkat!
mozi December 12. 17:00 Déva
mozi December 12. 19:00 Léghajósok